ANAN ขายกิจการ “เอดีซี-เจวี 28” จ่อบุ๊กกำไร 506 ลบ.
อบอร์ด ANAN ไฟเขียวขายกิจการบริษัทย่อย “เอดีซี-เจวี 28” ให้ GREEN ZONE DEVELOPMENTLIMITED มูลค่ากิจการกว่า 2.6 พันลบ. แบ่งจ่าย 2 งวด คาดรับรู้กำไรจากการขายกิจการ 506 ลบ.
ANAN ขายกิจการบริษัทย่อย “เอดีซี-เจวี 28” ให้ GREEN ZONE DEVELOPMENTLIMITED มูลค่ากิจการกว่า 2.6 พันลบ. จ่อบุ๊กกำไร 506 ลบ.
15 ธ.ค. 2565

บริษัท อนันดา ดีเวลลอปเม้นท์ จำกัด (มหาชน) หรือ ANAN ระบุว่า ที่ประชุมคณะกรรมการบริษัท วันที่ 14 ธันวาคม 2565 มีมติอนุมัติให้ขายกิจการของบริษัท เอดีซี – เจวี 28 จำกัด ซึ่งเป็นบริษัทย่อยของบริษัทฯ ประกอบไปด้วย หุ้น ทรัพย์สิน และหนี้สินทั้งหมด ให้แก่ GREEN ZONE DEVELOPMENTLIMITED โดยมีมูลค่ากิจการที่ขายทั้งสิ้น 2,611 ล้านบาท โดยจะได้มีการเข้าทำสัญญาระหว่างกันในวันที่ 23 ธันวาคม 2565 และจะดำเนินการโอนหุ้นและทรัพย์สินต่างระหว่างกันในวันที่ 30 ธันวาคม 2565 ทั้งนี้คาดว่าบริษัทฯ จะได้รับกำไรจากการขายกิจการของบริษัท เอดีซี – เจวี 28 จำกัด เป็นจำนวน 506 ล้านบาท
ทั้งนี้ทาง GREEN ZONE DEVELOPMENT LIMITED จะได้ชำระเป็นเงินสด โดยแบ่งชำระให้แก่บริษัทฯ เป็นจำนวน 2 งวด คืองวดแรก ชำระในสัดส่วนร้อยละ 60.57 ของมูลค่ารวมทั้งหมด หรือคิดเป็นประมาณ 306.49 ล้านบาท และงวดที่สอง ชำระในสัดส่วนร้อยละ 39.33 ของมูลค่ารวมทั้งหมด หรือคิดเป็นประมาณ 199.51 ล้านบาท ภายในระยะเวลา 18 เดือน หลังการเข้าทำรายการ